section_heading: Povijest
paragraph_text: Osmi Hrvatski bubnjarski kamp održan je kasnije nego uobičajeno, od 30. kolovoza do 7. rujna 2014. Gosti-predavači predvođeni su dvojicom vanserijskih glazbenika: Thomasom Langom, Austrijancem s američkom adresom, vjerojatno najpotkovanijim bubnjarskim tehničarom svijeta te Geraldom Heywardom, rodonačelnikom takozvanog neo-gospel sviranja ('Gospel chops') te dugogodišnjim bubnjarom i šefom pratećeg banda Beyonce, Mary J.Blige, Janet Jackson i  Chrisa Browna. Poseban gost seminara bio je i legendarni talijanski bubnjar Pier Foschi ( Jovanotti, Laura Pausini) koji je održao nekoliko predavanja te nastupio na završnom koncertu, a od predavača bio je tu i Justin Scott, šef katedre za bubnjeve na Instititutu za suvremenu glazbenu izvedbu ('Institute of Contemporary Music Performance-ICMP) u Londonu, ujedno akademija-partner petog izdanja Hrvatskog natjecanja bubnjara «Croatia Drum Competition 2014». Ove godine uz krilaticu 'Win A Scholarship to London!' pošto je laureat za nagradu dobio stipendiju za usavršavanje u Londonu, na ICMP-u.